Douwe Draaisma

Douwe Draaisma (Nijverdal, 25 oktober 1953) is in Nederlânsk psycholooch dy't spesjalisearre is yn de aard en meganismen fan in minsklik ûnthâld. 

Hy studearre psychology en filosofy oan de Universiteit fan Grins; gie dêrnei nei de Universiteit fan Utert en promovearre yn 1993 by Piet Vroon op in proefskrift oer de metafoaryske aard fan de taal wêryn't wy oer it ûnthâld tinke en sprekke. Yn 1993 kaam er werom as bysûnder heechlearaar op de Universiteit fan Grins as dosint teory en skiednis fan de psychology (ûnthâldpsychology) en gie dêr yn 2019 mei emeritaat en waard beneamd ta honorêr heechlearaar yn de skiednis fan de psychology.

Draaisma is de auteur fan in oantal tige súksesfolle boeken dy't faak oersetten binne. Mei syn Waarom het leven sneller gaat als je ouder wordt wûn hy meardere prizen. It boek waard oersetten yn it Ingelsk (Why Life Speeds Up As You Get Older), it Frânsk (Pourquoi la vie passe plus vite à mesure qu'on vieillit) en it Dútsk (Warum das Leben schneller vergeht, wenn man älter wird: von den Rätseln unserer Erinnerung).

 Ferjitboek 
Yn it Vergeetboek skriuwt er net sasear út it 'ûnthâld' wei, mear krekt oarsom út it 'ferjitten' wei. Hoe kin it dat guon dingen fergetten wurde, en oare saken net. In oantal oantinkens bliuwe bewarre en oare net. Foar hoefier binne de oantinkens noch betrouber?
Wat is bygelyks it âldste dat wy noch witte út ús bernetiid en wêrom binne resinte oantinkens bytiden mear oantaasten as resinte waarnimmings? Is eat klearebare ûnthâld of bart it ûnthâlden trochdat der meardere sintugen oan keppele binne of hawwe lettere foto's der noch ynfloed op? Hy ferliket it lânskip fan it ûnthâld mei de Waadsee mei syn slinken, sânplaten en eb en floed. Soms komme stikken drûch te lizzen fan it ûnthâld, in oare kear ferdwine dingen wer om yn in oar ferbân wer op te dûken omdat se yn in streamke meinomd wurde. Se komme boppe wetter as wy miene dat wy se ferjitten hiene. De takomst is dus net allinnich ûnwis, it ferline is dus ek ûnbetrouber Ljouwerter Krante 13-11-2010, Sneon en Snein side 14.

Yn it neijier fan 2010 hat Draaisma yn gearwurking mei it deiblêd Trouw de Skriuwwedstriid Ferjitte útskreaun mei hast 400 ynstjoerings, dy't te lêzen binne op de eksterne link nei Trouw.

Draaisma is foarsitter van de Stichting Van der Leeuw-lêzing.prof. dr. D. (Douwe) Draaisma, Rijksuniversiteit Groningen

 Bibliografy kar-út 
De metaforenmachine; een geschiedenis van het geheugen. Grins: Historische Uitgeverij, 1995 (Tredde, wersjoene printinge 2003).
Waarom het leven sneller gaat als je ouder wordt; over het autobiografische geheugen. Grins: Historische Uitgeverij, 2001.
Een droevige zaak; Damasio over Descartes, hersenen en emoties. Grins: Historische Uitgeverij, 2004.
Ontregelde geesten; ziektegeschiedenissen. Grins: Historische Uitgeverij, 2006.
De heimweefabriek; geheugen, tijd & ouderdom. Grins: Historische Uitgeverij, 2008.
Vergeetboek; Wat we over vergeten moeten weten. Grins: Historische Uitgeverij, 2010.
De muziek zegt alles - De Top 2000 onder professoren. Amsterdam: Veen, 2011
De dromenwever. Groningen: Historische Uitgeverij, 2013
 Als mijn geheugen me niet bedriegt; Historische Uitgeverij Groningen (2016) ISBN	9789065540430

  Prizen 
 Heymans Priis 1990
 Jan Greshoffpriis 2002 
 Jan Hanlo Essaypriis 2003
 Eureka! priis, 2003 (ûnderdiel: Furore boekepriis)

Kategory:Nederlânsk psycholooch
Kategory:Nederlânsk filosoof
Kategory:Nederlânsk publisist
Kategory:Nederlânsk persoan fan Frysk komôf
Kategory:Sallânsk persoan
Kategory:Persoan berne yn 1953